Návrh
na poskytnutie odmien za II. polrok 2007 prednostom krajských stavebných úradov

V súlade s ustanovením § 102 ods. 1 a § 94 ods. 1 písm. a) zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov navrhujem za kvalitné plnenie služobných úloh v II. polroku 2007 poskytnúť odmeny prednostom krajských stavebných úradov nasledovne:

1.	Ing. Mgr. Jánovi Manovi
prednostovi Krajského stavebného úradu v Bratislave – vo výške 54 000,-Sk za výborné plnenie viacerých zodpovedných pracovných úloh, dôsledné riadenie a kontrolovanie výkonu prenesenej štátnej správy vykonávanej obcami ako stavebnými úradmi, aktívny podiel na tvorbe koncepcie v oblasti územného plánovania.

2.	Ing. Ľubomírovi Antalovi
prednostovi Krajského stavebného úradu v Trnave – vo výške 58 000,-Sk za výborné splnenie úloh pri tvorbe priemyselných parkov pre Samsung, Peugeot a Veterný park Sereď, kvalitné zabezpečovanie a kontrolu výkonu prenesenej štátnej správy vykonávanej obcami, dôsledné a včasné plnenie ostatných zverených úloh.

3.	Ing. Jurajovi  Hamajovi
prednostovi Krajského stavebného úradu v Trenčíne – vo výške 54 000,- Sk za kvalitné a dôsledné plnenie úloh pri riadení a kontrole stavieb, najmä pri kontrole hodnotenia stavieb programu rozvoja bývania, aktívnu metodickú pomoc mestám a obciam Trenčianskeho kraja pri riešení zložitej stavebnej problematiky a aktívnu účasť pri doriešení zložitého sporu pri povolení výstavby diaľnice cez Považskú Bystricu.

4.	Ing. Zoltánovi Danišovi
prednostovi Krajského stavebného úradu v Nitre – vo výške 56 000,-Sk za kvalitné splnenie stanovených úloh a zodpovedný prístup k práci pri vedení podriadených útvarov, iniciatívne zabezpečovanie úrovne kvality odovzdávaných bytov a zvyšovania podielu spracovaných územných plánov jednotlivých obcí Nitrianskeho kraja.

5.	Ing. Eugenovi Kozáčekovi
prednostovi Krajského stavebného úradu v Žiline – vo výške 59 000,-Sk za dôsledné, kvalitné a včasné plnenie stanovených úloh, ktorých kvalita bola potvrdená tromi kontrolami z úrovne štátnych orgánov v roku 2007, iniciatívny prístup pri zabezpečovaní úloh v oblasti povoľovania a realizácie stavieb pre závod KIA a zodpovedné riadenie a kontrolu prenesenej štátnej správy vykonávanej obcami ako stavebnými úradmi.

6.	Ing. Miroslavovi Malejčíkovi
prednostovi Krajského stavebného úradu v Banskej Bystrici – vo výške 54 000,-Sk za kvalitné riadenie a komplexné zabezpečenie činnosti úradu, zodpovednú prípravu projektov na čerpanie finančných prostriedkov z programu „Podpora rozvoja bývania“ a ŠFRB na rok 2008 a aktívnu metodickú pomoc poskytovanú obciam pri riešení stavebnej problematiky.

7.	Ing. Ľubošovi Bartošovi
prednostovi Krajského stavebného úradu v Prešove – vo výške 25 000,-Sk za splnenie stanovených úloh v oblasti bytovej politiky najmä prijímanie, overovanie a posudzovanie žiadostí o poskytnutie dotácií a výkon kontrolnej činnosti u podriadených útvarov.

8.	JUDr. Martinovi Petruškovi
prednostovi Krajského stavebného úradu v Košiciach – vo výške 55 000,-Sk za kvalitné a včasné plnenie zverených úloh, samostatnosť a iniciatívnosť pri zvyšovaní výkonnosti a kvality práce úradu  a dôsledné riadenie výkonu prenesenej štátnej správy vykonávanej obcami ako stavebnými úradmi.

Odmeny budú vyplatené z limitov mzdových prostriedkov krajských stavebných úradov určených v rozpočte na rok 2007.